# Bálványos

### A Wikipédiából, a szabad lexikonból.

Koordináták: é. sz. 46.78054° k. h. 17.95494°

Bálványos
Régió | Dél-Dunántúl
Megye | Somogy
Kistérség | Balatonföldvári
Rang | község
Terület | 23,69 km²
Népesség

- Összesen: 566 fő (2001)
- Népsűrűség: 23,89 fő/km²

Irányítószám | 8614
Körzethívószám | 84
Térkép é. sz. 46.78054° k. h. 17.95494° | település Mo. térképén

Bálványos község Somogy megyében, a Balatonföldvári kistérségben.

## [szerkesztés] Fekvése

A Külső-Somogyi dombság északi részén, Somogy megye legmagasabb pontján levő Gyugyi-tetőtől (303 m) délre két É-D irányú völgyben fekszik. A Balatontól délre kb. 10 km-re. Megközelíthető a Szántód-Kaposvári útról leágazó műúton. Zsáktelepülés. Szomszédos községek: Kőröshegy, Zala, Balatonendréd, Kereki és Pusztaszemes.

## [szerkesztés] Története

Nevének eredete: "A bálvány kőoszlop, határkő főnévből származik. Jelentése: bálványos falu, vagyis olyan falu, amelynek nevezetessége valamely oszlop." -- írja Várkonyi Imre: Somogy megye helységneveinek redszere című könyvében.

A honfoglalást megelőző időkből egy bronzfibula került elő.

A legenda szerint Koppány menekülő, maradék hadainak nyújtott menedéket. 1001-ben említi Baluvanis néven a pannonhalmi apátság alapítólvele. Az 1056-os tihanyi apátság alapítólevelében Baluvana néven szerepelt, mint egy lovak legeltetésére alkalmas terület.

1545-ben enyingi Török János telepített ide protestáns jobbágyokat. A török után, a XVIII. században indult gyorsabb fejlődésnek, ekkoriban 300 lakosa volt. 1848-ban a falujegyzőjének vezetésével 69 férfi állt be nemzetőrnek. A szabadságharc után a bécsi Satzger család hozott létre majorságot és építkezett a községben. A XX. század elején 1540-en lakták. Horthy Miklós egyik vadász területe volt, a vadban gazdag vidék, ő építette ki a műutat a faluig. A II. világháborút követően lakóinak száma egyre fogyott. Ma főleg a közeli Balaton-parti településekre jár dolgozni a lakosság, illetve egyéni gazdálkodás folyik.

## [szerkesztés] Nevezetességei

- Római katolikus templom, amely 1780-as években épült, barokk stílusban. Szent Gábor főangyal tiszteletére szentelték.
- Református templom, amely a hívek adakozásából épült 1836-ban.
- Satzger (vagy Takács) kastély.
- Népi jellegű műemlék házak, amelyek a külső-somogyi népies építészet jellemzőit mutatják: íves oldaltornácosak, vert falból, vályogból épültek, elől oromfalasak vagy csonkakontyosak. Jellemzőjük: a nádtető.

## [szerkesztés] Forrás

Bunovácz Dezső: (szerk.) Magyarország régiói – Dél Dunántúl – Somogy megye Ceba Kiadó, 2004.

## [szerkesztés] Külső hivatkozások

- Bálványos a Vendégvárón

| Ez a településről szóló lap még csak csonk (azaz erősen hiányos). Segíts te is, hogy igazi szócikk lehessen belőle!

A lap eredeti címe "http://hu.wikipedia.org../../../b/%C3%A1/l/B%C3%A1lv%C3%A1nyos.html"

Kategóriák: Csonkok (település) | Csonkok 2005 júliusából | Somogy megye települései

##### Views

- Szócikk
- Vitalap
- Aktuális változat

##### Keresés